Rikunarita-ORG/Wikinium huggingface dataset:
# Сярэднееўрапейская раўніна

На карце Еўропы
**Сярэднееўрапейская раўніна** — раўніна ў Еўропе, размешчана на тэрыторыі Польшчы, Германіі, Даніі, а таксама Бельгіі і Нідэрландаў. Абмежавана на поўначы ўзбярэжжамі Паўночнага і Балтыйскага мораў, на поўдні — гарамі і ўзвышшамі Герцынскай Еўропы.

Працягласць раўніны з захаду на ўсход складае каля 600 км, шырыня — ад 200 да 500 км. Пераважаюць вышыні — ад 50 да 100 м (у асобных марэнных градах звыш 300 м). Раўніна складзена пераважна вапнякамі і пясчанікамі, перакрытымі ледавіковымі адкладамі.

Клімат умераны, пераходны ад марскога да кантынентальнага. Гадавая сума ападкаў памяншаецца з захаду на ўсход з 800 да 500 мм. Снежнае покрыва на захадзе няўстойлівае, на ўсходзе захоўваецца 1,5-2 месяцы. Густая сетка рэк (басейн Одры, Эльбы, Везера, Рэйна) . Шмат ледніковых азёр.

Пераважаюць бурыя лясныя і падзолістыя глебы.

Сярэднееўрапейская раўніна густа заселена. На яе тэрыторыі знаходзяцца гарады Познань, Берлін, Гамбург, Брэмен, Гановер, Амстэрдам, Ротэрдам.

## Літаратура

* *Сярэднееўрапейская раўніна (руск.)* — артыкул з Вялікай савецкай энцыклапедыі
# Уваскрэсенне Ісуса Хрыста

Уваскрэсенне Ісуса Хрыста працы Лукаса Кранаха
**Уваскрасенне Ісуса Хрыста, Змёртвыхпаўстанне Езуса Хрыста** (грэч. ἀνάστασις, лац.: resurrectio) -- вяртанне да жыцця Ісуса Хрыста пасля выкліканай распяццем на Крыжы Яго смерці і пахаванні. Аднайменная назва і ў прызначанага ў памяць гэтай падзеі вялікага хрысціянскага свята -- Светлага Хрыстова Уваскрасення або Вялікадня.

Уваскрашэнне з мёртвых Ісуса Хрыста з'яўляецца цэнтральнай дактрынай Хрысціянства. Згодна з апосталам Паўлам ўся хрысціянская вера трымаецца на ўваскрасенні: «Калі прапаведуюць, што Хрыстос уваскрос з памерлых, то чаму некаторыя з вас кажуць, быццам няма ўваскрашэння памерлых? Калі ж няма ўваскрашэння памерлых, то і Хрыстос не ўваскрос! А калі Хрыстус не ўваскрос, то марнае і прапаведаванне нашае, і вера ваша марная. Але Хрыстус уваскрос з памерлых, Першынец сярод тых, якія памерлі» (1 Кар. 15,12-14. 20). Дагмат пра ўваскрасенне Хрыста з мёртвых на трэці дзень быў сфармуляваны ў старажытным Апостальскім сімвале веры. Хрысціяне разглядаюць уваскрасенне Хрыста як частку плана збаўлення і адкуплення.

Гісторыя пра ўваскрасенне Хрыста з мёртвых згадваецца ў Новым Запавеце ў пяці месцах, у тым ліку ва ўсіх Евангеллях. Акрамя таго сам Ісус некалькі разоў у Новым Запавеце казаў, што Ён павінен памерці ад рук святароў у Іерусаліме і тым здзейсніць Божы план адносна чалавецтва. У Старым Запавеце маецца шэраг прароцтваў, згодна якім надыходзячы Месія вытрымае пакуты, загіне, а потым паўстане з мёртвых.

## Евангельскія падзеі ўваскрасення

Падзеі ночы, у якую ўваскрос Ісус Хрыстос, апісаны ў чатырох Евангеллях (Мф 28. 1-10; Мк 16. 1-11; Лк 24. 1-12; Ін 20. 1-18). Кароткае згадванне пра некаторыя з падзеі маецца ў першым лісце апостала Паўла да Карынфян (15. 4-5).

Усе евангельскія падзеі адносна смерці і ўваскрасення Ісуса Хрыста можна аб'яднаць у тры групы:

* Падзеі, звязаныя з укрыжаваннем і пахаваннем
* Адкрыццё, што труна, у якую палажылі Хрыста, пустая
* З'яўленне Уваскрэслага Хрыста розным людзям.

## Гл. таксама

* Уваскрэсенне
* Вялікдзень

## Спасылкі

* На Вікісховішчы ёсць медыяфайлы па тэме Уваскрэсенне Ісуса Хрыста
# Залаты медаль

**Залаты медаль** — медаль, які выкарыстоўваецца як высокая ўзнагарода. У спорце залаты медаль звычайна выдаецца пераможцы спаборніцтва.

## Гл. таксама

* Срэбны медаль
* Бронзавы медаль

## Спасылкі

* На Вікісховішчы ёсць медыяфайлы па тэме Залаты медаль
# Герб Перу

| Герб Рэспублікі Перу |
| --- |
|  |
| Версіі |
| Варыянт герба, адлюстраваны на дзяржаўным сцягу Перу |
| Дэталі |
| Суб’ект | Перу |
| Зацверджаны | 25 лютага 1825 |
| Заснаванне | 25 лютага 1825 |

**Герб Перу** — адзін з дзяржаўных сімвалаў Перу, прыняты 25 лютага 1825. У яго цэнтры намаляваны геральдычны шчыт з залатымі бакамі. Шчыт падзелены гарызантальнай лініяй, а ў верхнім полі падзелены яшчэ адной вертыкальнай. На першым полі на светла-блакітным фоне намалявана карычневая вікун'я, якая сімвалізуе фаўну Перу. Другое поле ўвасабляе флору краіны і змяшчае хіннае дрэва. У ніжнім чырвоным полі намаляваны залаты рог багацця, які азначае багацце прыродных рэсурсаў Перу. Над шчытом знаходзіцца лаўровы вянок, а па баках яго атачаюць два перуанскія сцягі і штандары.
# Дзяржава сцяга

**Дзярж́ава сц́яга** — дзяржава, якая ажыццяўляе нарматыўны кантроль над камерцыйнымі марскімі судамі, якія афіцыйна зарэгістраваны і ходзяць пад яго сцягам. Кантроль уключае ў сябе інспекцыйныя праверкі судоў, іх сертыфікацыю, забеспячэнне бяспекі і абароны навакольнага асяроддзя пры эксплуатацыі судоў.

Часта буйныя кампаніі ў якасці дзяржавы сцяга выбіраюць дзяржаву з неразвітым марскім заканадаўствам. Тры найбуйнейшых дзяржавы з адкрытымі карабельнымі рэестрамі — Багамскія астравы, Ліберыя і Панама. Па-англійску гэтая практыка называецца *Сцяг выгоды* (англ.: flag of convenience). Дзве дзяржавы са «зручнымі» сцягамі - Манголія і Балівія - наогул не маюць выхаду да мора.

## Спасылкі

* Дзяржава сцяга на dic.academic.ru  (руск.)
# Хайтэм бен Тарык Аль Саід

| Хайтэм бен Тарык Аль Саід |
| --- |
| араб. هيثم بن طارق آل سعيد‎ |
|  |
|  |
|

|  |  |  |
| --- | --- | --- |
|  |  Султан Амана  |  |
| з 11 студзеня 2020 |

 |
| Папярэднік | Кабус бен Саід |
|

|  |  |  |
| --- | --- | --- |
|  |  Генеральны сакратар Міністэрства замежных спраў Амана  |  |
| 1994 — 2002 |

 |
|

|  |  |  |
| --- | --- | --- |
|  |  Міністр спадчыны і культуры Амана  |  |
| 1986 — 1994 |

 |
|

---

 |
| Нараджэнне | 11 кастрычніка 1955(1955-10-11) (70 гадоў)* Маскат, Маскат і Аман[d]
 |
| Род | Аль Саід[d] |
| Бацька | Тарык бін Тэймур[d] |
| Маці | Shawana bint Hammoud Al Busaidi[d] |
| Жонка | Ahad bint Abdullah Al Busaidi[d] |
| Дзеці | Theyazin bin Haitham Al Said[d] і Bilarab bin Haitham Al Said[d] |
| Грамадзянства | * Аман
 |
| Веравызнанне | іслам |
| Адукацыя | * Пембрук-каледж[d]
* Оксфардскі ўніверсітэт (1979)
* Q12192620?
* Brummana High School[d] (1972)
 |
| Прыналежнасць | Аман |
| Узнагароды |                 The Accolade[d]  Order of Establishment, 1st class[d] (23 лістапада 2010)   |
|  Медыяфайлы на Вікісховішчы |

**Хайтэм бен Тарык Аль Саід** (араб. هيثم بن طارق آل سعيد‎; нар. 11 кастрычніка 1955) — султан Амана, раней працаваў міністрам спадчыны і культуры краіны. Стрыечны брат былога султана Кабуса.

## Біяграфія

Нарадзіўся 11 кастрычніка 1955 года ў Маскаце, Султанат Маскат і Аман. З’яўляецца членам аманскай кіруючай дынастыі Аль Саід. У 1979 годзе скончыў Праграму дыпламатычнай службы Оксфардскага ўніверсітэта. Аспірантуру праходзіў у каледжы Пемброк. Быў міністрам спадчыны і культуры, намеснікам міністра замежных спраў па палітычных пытаннях (1986—1994) і генеральным сакратаром Міністэрства замежных спраў (1994—2002).

10 студзеня 2020 года памёр бяздзетны султан Кабус бен Саід, а Хайтэм бен Тарык Аль Саід быў названы яго пераемнікам на экстранай сесіі савета Амана ў Аль-Бустане. Па паведамленні дзяржаўнага тэлебачання Амана, пасля смерці султана Кабуса бен Саіда ўлады выявілі ліст, у якім быў названы пераемнікам Хайтэм бен Тарык Аль Саід.

13 студзеня 2021 года было абвешчана, што старэйшы сын султана Хейсама прынц Сеід Тэязін бін Хейсам бін Тарык Аль Саід прызначаны першым у гісторыі Амана наследным прынцам. Гэты пост быў уведзены ў студзені 2021 года пры ўнясенні змяненняў у заканадаўства.

## Зноскі